A Momentum bejelentette, hogy hétfőn kezdik a civiltörvény elleni aláírások gyűjtését, miután a Kúria egy hete arról döntött, hogy lehet népszavazást tartani a civiltörvény visszatartásáról.

A Momentum azt írja, arra készülnek, hogy egyedül is képesek összegyűjteni a 200 ezer aláírást, amire a törvény szerint legfeljebb 120 napjuk van. A szervezet szerint a kormány olyan civil szervezeteket bélyegez meg, "amelyek munkájától a magyar társadalom erős és sikeres lehet. A listázásukkal egy normális, élhető, demokratikus társadalom ellen hergelnek".

Fotó: Huszti István / Index

Meglepő fordulat volt, hogy a Fidesz a Kúria döntése után nem fújt visszavonulót, mintahogy az eddigi sikeres népszavazási ügyekben tette, mint például az olimpia, a vasárnapi boltzár vagy a római parti mobilgát esetében. Ennek az lehet az oka, hogy a kérdés jól illeszkedik a Soros-kampányba, miközben nem kell attól félni, hogy a népszavazás eredménye beleszólhatna a választásokba - erről itt írtunk bővebben: